**Hotărârea Consiliului Local NR 30/ 16.07.2025 privind aprobarea colaborării interinstituționale din cadrul proiectului *„Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”***

Consiliul Local Țibana , județul Iași intrunit in ședință in data de 16.07.2025

Analizând:

Nota justificativă nr. [7055/15.07.2025](https://portal.regista.ro/admin/#/documents/%2Fportal%2Fapi%2Fdocuments%2F60978245).al doamnei/domnului Rotaru Gh , primarul UAT Țibana , județul Iași întocmit pentru participarea în procesul de selecție derulat de către Ministerul Muncii, Familiei, Tineretului și Solidarității Sociale, în parteneriat cu Ministerul Educației și Cercetării, Ministerul Sănătății și Agenția Națională pentru Plăti și Inspecție Socială, pentru implementarea proiectului „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate”, cod SMIS 339395, cofinanțat de Uniunea Europeană din Fondul Social European Plus, prin Programul Incluziune și Demnitate Socială 2021-2027.

Raport de specialitate NR. [**7057/15.07.2025**](https://portal.regista.ro/admin/#/documents/%2Fportal%2Fapi%2Fdocuments%2F60979840). la PROIECT DE HOTĂRÂRE NR.32/2025 privind aprobarea colaborării interinstituționale din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate” întocmit de SECRETAR GENERAL UAT.

Raport de specialitate NR. [**7058/15.07.2025**](https://portal.regista.ro/admin/#/documents/%2Fportal%2Fapi%2Fdocuments%2F60979892). la PROIECT DE HOTĂRÂRE NR.32/2025 privind aprobarea colaborării interinstituționale din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate” întocmit de Birou contabiltiate.

Raport de specialitate NR. [**7059/15.07.2025**](https://portal.regista.ro/admin/#/documents/%2Fportal%2Fapi%2Fdocuments%2F60979923) la PROIECT DE HOTĂRÂRE NR.32/2025 privind aprobarea colaborării interinstituționale din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate” întocmit de Birou asistență socială.

Avizul NR. 32/2025. al comisiilor de specialitate al Consililului Local Țibana la Raport de specialitate NR. la PROIECT DE HOTĂRÂRE NR.32/2025 privind aprobarea colaborării interinstituționale din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”

* Comisia pentru programe de dezvoltare economico-socială, buget finanțe, administrarea domeniului public si privat al comunei, juridică și disciplină
* Comisia pentru agricultura, gospodarire comunala, amenajarea teritoriului si urbanism, protectia mediului, servicii si comert, apararea ordinii si a linistii publice, a drepturilor cetatenilor .
* Comisia pentru învățământ, sănătate si familie, cultura, culte, turismprotectie sociala, activitati sportive și de agrement

În temeiul dispoziților art. 139 alin. (3) din Ordonanța de urgență a Guvernului nr.57/2019 privind Codul administrativ, cu modificările și completările ulterioare:

**CONSILIUL LOCAL ȚIBANA HOTĂRĂȘTE:**

Art.1. Se aprobă depunerea documentelor de aplicare de către UAT-ul rural Țibana , județul Iași pentru a participa în proiectul: „*Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate*”, având ca scop crearea și dezvoltarea serviciilor sociale comunitare integrate care să conducă la creșterea calității vieții persoanelor defavorizate, în baza identificării nevoilor comunitare și acordarea serviciilor de specialitate și a măsurilor de sprijin finanțate din fonduri europene.

Art.2. Se aprobă semnarea protocolului de colaborare dintre UAT-ul rural Țibana , județul Iași și parteneriatul proiectului „*Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate*”.

Art.3. Se aprobă efectuarea tuturor cheltuielilor eligibile în proiectul „*Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente şi de calitate*”, în baza mecanismului de finanțare propus prin proiect, aferente nevoilor identificate la nivelul comunității prin diagnoza socială ce va fi efectuată în cadrul proiectului de echipa ECI, urmând ca acestea să fie decontate prin mecanismul financiar reglementat.

Art.4. Se aprobă suportarea din bugetul local al UAT-ul rural Țibana , județul Iași , a tuturor cheltuielilor neeligibile identificate, precum și toate costurile suplimentare,

din fonduri proprii, în cazul în care, pentru asigurarea obligațiilor asumate în protocolul de colaborare, se impune depășirea bugetului alocat.

Art.5. Se asumă colaborarea pe toată perioada de implementare a proiectului, de la data semnării protocolului de colaborare și a sustenabilității, pentru o perioadă de minim 5 ani de la data finalizării proiectului.

Art. 6. Se aprobă punerea la dispoziție a spațiului din incinta Primăriei comuna Țibana județul Iași de la adresa Șoseaua Iașului nr.16 ,Sat Țibana comuna Țibana jud Iași unde își va desfășura activitatea echipa comunitară integrată.

Art. 7. Se confirmă dreptul UAT-ul rural comuna Țibana județul, de a efectua reamenajări/reabilitări/modernizări și dotări spații de lucru[[1]](#footnote-1), iar pentru aceasta se anexează documentele justificative referitoare la: darea în administrare, concesionare, în folosință cu titlu gratuit a imobilului, pentru imobilele aflate în patrimoniul UAT (valabilitatea documentului trebuie să acopere o perioadă suficientă astfel încât să se asigure sustenabilitatea proiectului). În situația în care imobilul aparține unui terț și este dat în folosința SPAS este necesară confirmarea documentului de folosință în forma legală (notarială), valabilitatea documentului trebuie să acopere o perioadă suficientă astfel încât să se asigure sustenabilitatea protocolului de colaborare și implicit a proiectului.

Art.8. Se confirmă că UAT-ul rural comuna Țibana județul Iași, deține capacitatea profesională și operațională pentru participarea ca beneficiar în cadrul proiectului, având o echipă formată din cel puțin un contabil și un responsabil achiziții publice.

Art.9. Se confirmă că UAT-ul rural comuna Țibana județul Iași, nu a fost găsită vinovată de încălcarea contractului din cauza nerespectării obligațiilor contractuale în urma unei proceduri de achiziție publică sau în urma unei proceduri de acordare a unei finanțări nerambursabile, din bugetul consolidat al statului sau bugetul comunitar.

Art. 10. Să respecte prevederile legislației în vigoare cu privire la egalitatea de șanse și de tratament între femei şi bărbați în domeniul muncii, nediscriminarea, luarea în considerare, în implementarea protocolului de colaborare, a tuturor politicilor și practicilor prin care să nu se realizeze nicio deosebire, excludere, restricție sau preferință, indiferent de: rasă, naționalitate, etnie, limbă, religie, categorie socială, convingeri, gen, orientare sexuală, vârstă, handicap, boli cronice netransmisibile și boli transmisibile, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice.

Art. 11. Să respecte reglementările naționale și europene privind eligibilitatea cheltuielilor, promovarea egalității de șanse și a unei politici nediscriminatorii, dezvoltarea durabilă; tehnologia informației, achizițiile publice, informare și publicitate, ajutorul de stat precum și orice alte prevederi legale aplicabile fondurilor nerambursabile asigurate din Programul PIDS 2021-2027.

Art.12. Se împuternicește doamna/domnul Rotaru Gheorghe , primar al Unității Administrativ Teritoriale comuna Țibana județul Iași, să semneze protocolul de colaborare.

***Președinte de ședință. Contrasemnează pentru legalitate,***

***Cons.Lețcanu Neculai Secretarul general UAT***

***Ursuleasa Ionut***

|  |  |  |  |
| --- | --- | --- | --- |
| PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. ….../............. | | | |
| Nr. crt. | Operaţiuni efectuate | Data  16/07/2025 | Semnătura persoanei responsabile să efectueze procedura |
| 0 | 1 | 2 | 3 |
| 1 | Adoptarea hotărârii1) s-a făcut cu majoritate | | simplă | | absolută | | calificată2) | 15/15 consilieri locali |  |
| 2 | Comunicarea către primar2) | .../….../........ |  |
| 3 | Comunicarea către prefectul judeţului3) | .../….../........ |  |
| 4 | Aducerea la cunoştinţa publică4)+ 5) | .../….../........ |  |
| 5 | Comunicarea, numai în cazul celei cu caracter individual4)+ 5) | .../….../........ |  |
| 6 | Hotărârea devine obligatorie6) sau produce efecte juridice7), după caz | .../….../........ |  |

1. **Nota bene: Pentru UAT-urile care au beneficiat de *cheltuieli cu reamenajările/reabilitările/modernizările și dotări spații de lucru în cadrul altor proiecte finanțate din fonduri europene aflate în perioada de implementare sau sustenabilitate (CCI prin POR și PNRR), vor putea utiliza linia FEDR doar în cazul în care vor identifica alte nevoi/intervenții diferite de cele acoperite de finanțările POR și PNRR. În aceste cazuri, UAT-urile vor specifica intervențiile finanțate anterior (inclusiv sursa de finanțare) în continuarea art.7 din prezenta Anexă.*** [↑](#footnote-ref-1)